**OBRAZLOŽENJE OPĆEG DIJELA DRUGIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2016. GODINU**

**PRAVNI OSNOV**

 Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE**

 Drugim Izmjenama i dopunama Proračuna za 2016. godinu iznos proračuna ostaje nepromijenjen u odnosu na Prve izmjene i dopune, odnosno 8.125.000,00kn, ali se mijenjaju stavke unutar proračuna.

**PRIHODI PRORAČUNA**

 U skupini prihoda poslovanja veće smanjenje iskazano je na prihodima od poreza na dohodak za 250.113,46kn (konto skupine 611) jer se do kraja godine očekuje nešto manje priljeva, međutim povećan je porez na promet nekretnina za 87.000,00 (konto skupine 613 – porezi na imovinu).

 Povećani prihodi na kontu skupine 633 – Pomoći proračunu iz drugih proračuna u iznosu 154.517,00, pa sada iznose 2.431.661,89kn. Unutar navedene skupine konta došlo je do izmjene i to Tekuća pomoć za drvarinu smanjena je za 3.800,00 kn, isplaćeno prema spisku i doznaci sredstava Županije, ostale tekuće pomoći iz Županije smanjenje su za 40.000,00 kn, a povećane su tekuće pomoći iz državnog proračuna za II. skupinu potpomognutih područja za 57.206,00 kn, što je i isplaćeno u općinski proračun. Također je povećanje iskazano za pomoć ublažavanja posljedica šteta od elementarnih nepogoda u iznosu 141.111,00kn.

 Prihodi na kontu skupine 641 – Prihodi od financijske imovine smanjeni su za 85.000,00 kn, a smanjenje se odnosi na prihode od dobiti trgovačkih društava u javnom sektoru konkretno Komunalnog poduzeća Križevci.

 Na kontu skupine 642 Prihodi od nefinancijske imovine povećani su za 7,95% ili 39.996,46 kn zbog isplate koncesije INE d.d. Zagreb.

Upravne i administrativne pristojbe (konto skupine 651) povećane su za 3.600,00 kn, a povećanje se odnosi na naknade utvrđene općinskom odlukom, konkretno, pokretne trgovine na našem području koje nam moraju plaćati naknadu, nakon carinske inspekcije prijavilo ih se više od planiranog iznosa, a za njih nismo imali saznanja da trguju na našem području.

 652 Prihodi po posebnim propisima bilježe ukupno povećanje od 20.000,00 kn, a sredstva se odnose na šumski doprinos koji je smanjen za 6.000,00 kn, no povećani su prihodi od modernizacije cesta za 26.000,00 kn, što prikazuju uplate mještana za modernizaciju cesta.

Na kontu skupine 653 Komunalni doprinosi i naknade došlo je do povećanja od 32.000,00 kn, planirani iznos odnosi se na komunalni doprinos koji bilježi povećanje zbog legalizacije objekata na našem području.

 Na kontu skupine 663 Donacije od pravnih i fizičkih osoba izvan općeg proračuna planiran je iznos od 10.000,00 kn, znači bilježi se povećanje od 2.000,00 kn, donacija fizičke osobe za crkvu Sv. Julijana.

Smanjenje prihoda za 4.000,00 kuna bilježi konto skupine 681Kazne i upravne mjere.

**RASHODI PRORAČUNA**

 Plan rashoda poslovanja iznosi 8.016.875,00 kn, a plan rashoda za nabavu nefinancijske imovine 108.125,00 kn.

**OBRAZLOŽENJE POSEBNOG DIJELA DRUGIH IZMJENA I DOPUNA PRORAČUNA OPĆINE SVETI IVAN ŽABNO ZA 2016. GODINU**

Slijedi obrazloženje rashoda po Programima u Posebnom dijelu Izmjena i dopuna proračuna gdje je preglednije sadržan detaljan opis programa, aktivnosti i projekata.

RAZDJEL 001 OPĆINSKO VIJEĆE nema izmjena u programima.

RAZDJEL 002 JEDINSTVENI UPRAVNI ODJEL

PROGRAM 1000 FINANCIRANJE REDOVNE DJELATNOSTI

Aktivnost A100005 Materijalni rashodi i rashodi za usluge

Smanjeni su rashodi na kontu skupine 321 Uredski materijal za 6.000,00 kn dok je povećan iznos za literaturu (publikacije, časopisi i knjige) za 6.000,00 kn, rashodi na kontu skupine 322, odnosno potrošnja plina smanjena je za 5.000,00 kn, sitni inventar je povećan za za 8.000,00 kn zbog kupnje koševa za otpatke, također su povećane za 3.000,00 kuna usluge telefona, telefaksa, rashodi na kontu skupine 329 konkretno javnobilježaničke pristojbe povećane su za 2.000,00 kn.

Aktivnost A100007 Donacija komunalno poduzeće „Park“ smanjena je za 3.000,00 kn pošto se sklapa ugovor za plaćanje najamnine.

PROGRAM 1000 VODOVOD

Kapitalni projekt K100007 Donacije Komunalnom poduzeću Križevci za vodovod smanjen je za 306.200,00 kn, pa sada iznosi 925.800,00, dok je PROGRAM 1001 IZGRADNJA CESTA, Aktivnost A100001 Modernizacija nerazvrstanih cesta povećana za 290.000,00 kn.

PROGRAM 1002 IZGRADNJA KOMUNALNE INFRASTRUKTURE

Kapitalni projekt kanalizacija smanjena ja za 146.111,00 kn, radi se o kanalizacija u Ulici A.G.Matoša.

PROGRAM 1003 Održavanje programa komunalne infrastrukture

Aktivnost A100001 Održavanje javne rasvjete, ostale usluge-rekonstrukcija javne rasvjete smanjena je za 50.000,00 kn jer se više radova ove godine neće moći izvesti, također je za 5.000,00 kn smanjena javna rasvjeta.

Aktivnost A100002 Održavanje javnih površina i odvoz smeća povećana ja za 5.000,00 kn zbog više izvedenih radova na javnim površinama.

PROGRAM 1002 PROGRAMI NA SANACIJI SMETIŠTA

Na kontu skupine 323 radovi na sanaciji smetišta smanjeni su za 5.000,00 kn.

PROGRAM 1000 ŠKOLSTVO

Aktivnost A100004 Stipendije i školarine smanjeni su za 11.000,00 kn, jer nekoliko stipendista nije upisalo akademsku godinu, već je moraju ponavljati pa gube pravo na stipendiju.

PROGRAM 1002 PROGRAM ŠPORTA KULTURE I RELIGIJE

Kapitalni projekt K100001 Kapitalne donacije za crkvu Sv. Julijana povećan je za 34.000,00 kn zbog izvedenih nepredviđenih neophodnih radova na krovištu crkve.

PROGRAM 1003 SUFINANCIRANJE UDRUGA

Aktivnost A100001 Sufinanciranje projekata i programa udruga-kultura smanjena je za 5.000,00 kn jer su iznosom od 35.000,00 kn ispunjeni svi uvjeti iz sklopljenih ugovora sa udrugama, odnosno doznačena su sva sredstva prema provedenom natječaju.

PROGRAM POTPORA U OBRAZOVANJU

Aktivnost A100001 Sufinanciranje smještaja u vrtić povećana ja za 18.000,00 kn budući da je prijavljen veći broj djece koja borave u vrtiću.

PROGRAM 1000 PROGRAM SOCIJALNE SKRBI I ZDRAVSTVA povećan je za 10.200,00 kn, a povećanje se odnosi na:

Aktivnost A100002 Briga o socijalno ugroženim skupinama povećana je za 6.000,00 kn, a povećanje se odnosi na pomoć pri prehrani učenika slabijeg imovnog stanja.

Aktivnost A100006 Pomoć obiteljima i kućanstvima – ogrijev smanjena je za 3.800,00 kn, izvršena je isplata prema dostavljenim spiskovima županije, korisnicima zajamčene minimalne socijalne pomoći.

Aktivnost A100008 Provođenje natalitetnih mjera, rashodi skupine 372 Porodiljne naknade povećani su za 8.000,00 kn.

PROGRAM 1000 POTICANJE POLJOPRIVREDNIH GOSPODARSTAVA I POLJOPRIVREDE

Aktivnost A100002 Pomoć za ublažavanje posljedica od elementarnih nepogoda povećana je za 141.111,00 kn.

PROGRAM 1000 ZAŠTITA OD POŽARA I SPAŠAVANJE

Povećani su rashodi za financiranje Vatrogastva za 20.000,00 kn, te novi plan sada iznosi 160.000,00 kn.

PROGRAM 1000 Društveni domovi

Aktivnost A100002 Rasvjeta u društvanim domovima povećana je za 5.000,00 kn